Diari Oficial de la Generalitat Valenciana


Sumari del DOGV 1647, del 22-10-1991 (1991/822959)

ACORD de 15 d'octubre de 1991, del Govern Valencià, pel qual s'aprova definitivament el projecte de modificació puntual núm. 3.2 del pla general d'ordenació urbana de Xixona, consistent en canvi d'ubicació de zona verda al polígon d'actuació numero 1, mantenint la superfície actual.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1647

Data del DOGV
:   22-10-1991

Secció del DOGV
:   ALTRES DISPOSICIONS

Número del document
:   1991/822959


Data del document
:   15-10-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 15 d'octubre de 1991, del Govern Valencià, pel qual aprova definitivament el Projecte de Modificació Puntual núm. 3.2 del Pla General d'Ordenació Urbana de Xixona, consistent en canvi d'ubicació de zona verda al polígon d'actuació núm. 1 mantenint la superfície actual.  
El Govern Valencià en la reunió del dia 15 d'octubre de 1991, adoptà l'acord següent:  
Vist l?expedient de Modificació Puntual núm. 3.2 del Pla General d'Ordenació Urbana de Xixona consistent en canvi d'ubicació de zona verda al polígon d'actuació núm. 1, mantenint la superfície actual, promogut per l'ajuntament i informat favorablement per la Comissió Territorial d'Urbanisme d'Alacant amb data 26 de setembre de 1990.  
El ple de l'ajuntament, en sessió de 27 d'octubre de 1989, acordà, per majoria dels membres de la corporació municipal exigida en l'article 47.3.i) de la Llei 7/1985, de 2 d'abril, l'aprovació inicial de la Modificació Puntual núm. 3.2 del Pla General d'Ordenació Urbana de Xixona.  
Es va obrir un període d'informació pública d'un mes per tal que es realitzaren les al·legacions pertinents, i es va publicar a aquest efecte en el Butlletí Oficial de la Província núm. 262, de 15 de novembre de 1989, i en els diaris La Verdad i Información en les edicions de dia 7 de novembre de 1989, i no s'hi ha presentat en aquest període cap al·legació.  
El ple de l'ajuntament, en sessió de 22 de desembre de 1989, acordà aprovar provisionalment l'esmentat projecte de modificació, segons els requisits de l'article 47.3.i) de la Llei 7/1985, de 2 d'abril, i elevar l'expedient a la Conselleria d'Obres Públiques, Urbanisme i Transports per a continuar la seua tramitació.  
En la sessió de 26 de setembre de 1990, la Comissió Territorial d'Urbanisme d'Alacant, acordà informar favorablement sobre la modificació proposada a l'efecte establert per l'article 50 de la Llei del Sòl.  
Amb data 30 d'octubre de 1990 l'Ajuntament de Xixona va enviar l'expedient corresponent a la Conselleria d'Obres Públiques, Urbanisme i Transports per a la seua tramitació, d'acord amb el que determina l'article 50 de la Llei del Sòl.  
El Conseller d'Obres Públiques, Urbanisme i Transports informà favorablement sobre el projecte, mitjançant la Resolució de dia 26 de novembre de 1990.  
Amb data 27 de juny de 1991 la Comissió Permanent del Consell d'Estat emeté un dictamen favorable.  
La modificació que es vol realitzar consisteix només en la reordenació d'uns terrenys amb caràcter totalment puntual, sense afectar els criteris generals d'ordenació del territori.  
La modificació proposada no implica un augment en la densitat de població i, per tant, no requereix efectuar la compensació d'espais lliures que estableix l'article 49.2 de la Llei del Sòl.  
La modificació proposada no significa un canvi en l'estructura general i orgànica del territori i de la classificació del sòl, perquè no es tria un model territorial diferent, cosa per la qual no s'alteren els objectius fonamentals del planejament.  
La modificació puntual que es pretén realitzar es basa en el fet que havent-se regularitzat el polígon d'actuació núm. 1 que dóna eixida al carrer Sant Vicent cap a la zona escolar, es planteja la conveniència de canviar la localització de la zona verda que està situada en el vèrtex nord del polígon, i traslladar-la al costat de l'esmentada zona escolar i pròxima també al col·legi existent.   
Així, la zona verda queda situada en un lloc més idoni, pròxim i equidistant de la totalitat de la zona escolar configurada i més utilitzable, ja que, en la seua actual localització en el pla general, té una topografia molt accidentada.  
Vistos els preceptes legals citats, la Llei del Sòl, la Llei de Procediment Administratiu i d'altres d'aplicació pertinent, d'acord amb el Consell d'Estat, a proposta del Conseller d'Obres Públiques, Urbanisme i Transports, el Govern Valencià  
ACORDA:  
Aprovar definitivament la Modificació Puntual núm. 3.2 del Pla General d'Ordenació Urbana de Xixona consistent en el canvi d'ubicació de la zona verda en el polígon d'actuació núm. 1 mantenint la superfície actual.  
Contra el transcrit acorda que esgota la via administrativa, es pot interposar recurs de reposició davant el Govern Valencià en el termini d'un mes, comptador des del dia següent al de la publicació d'aquest acord.  
València, 15 d'octubre de 1991.  
El Conseller Secretari del Govern Valencià,   
EMERIT BONO I MARTINEZ